APSTIPRINĀTS
ar valsts pētījumu programmas “Sabiedrības veselība” 
īstenošanas un uzraudzības komisijas
(izveidota ar veselības ministra 2023. gada 9. oktobra rīkojumu Nr. 01-01.1/137) 
2026. gada 9. oktobra lēmumu Nr. 41

Valsts pētījumu programmas “Sabiedrības veselība”
projektu pieteikumu atklātā konkursa nolikums
 I. Vispārīgie jautājumi
[bookmark: _Hlk218770279]1. Valsts pētījumu programmas “Sabiedrības veselība” (turpmāk – programma) projektu pieteikumu atklātā konkursa nolikums (turpmāk – nolikums) nosaka kārtību, kādā Latvijas Zinātnes padome (turpmāk – Padome) organizē un īsteno projektu pieteikumu atklāto konkursu (turpmāk – konkurss), pamatojoties uz Ministru kabineta 2018. gada 4. septembra noteikumiem Nr. 560 “Valsts pētījumu programmu projektu īstenošanas kārtība” (turpmāk – MK noteikumi) un ievērojot Ministru kabineta 2026. gada 18. jūnija rīkojumā Nr. 366 “Par valsts pētījumu programmu “Sabiedrības veselība”” (turpmāk – MK rīkojums) noteikto.
2. Nolikums izstrādāts, pamatojoties uz MK noteikumu 16. punktu.
[bookmark: _Hlk207793801][bookmark: _Hlk170919577]3. Konkurss tiek organizēts MK rīkojuma 6. punktā noteikto programmas uzdevumu nodrošināšanai. Kopējais valsts budžeta finansējums ir 3 750 000 EUR (trīs miljoni septiņi simti piecdesmit tūkstoši euro, 00 centu), no tiem 7 (septiņi) procenti ir paredzēti MK noteikumu 37. punktā noteikto pasākumu īstenošanai. Konkursa kopējo finansējumu saskaņā ar MK noteikumu 36. punktu izlieto:
3.1. 3 487 500,00 EUR (trīs miljoni četri simti astoņdesmit septiņi tūkstoši pieci simti euro, 00 centu) projektu finansēšanai;
[bookmark: _Hlk205544086]3.2. 262 500,00 EUR (divi simti sešdesmit divi tūkstoši pieci simti euro, 00 centu) MK noteikumu 37. punktā minēto pasākumu īstenošanai.
[bookmark: _Hlk162845900]4. Ņemot vērā, ka projekta īstenošanu būs iespējams uzsākt ne agrāk kā 2026. gada decembrī, projekta īstenošanas termiņš ir 24 mēneši, sākot ar līguma par projekta īstenošanu (turpmāk – projekta līgums) spēkā stāšanās dienu. Projekta īstenošanas termiņu var pagarināt uz laiku līdz vienam gadam saskaņā ar MK noteikumu 39. punktā noteiktajiem nosacījumiem un kārtību. Viens projekta īstenošanas posms ir ne mazāks kā 6 (seši) mēneši. 
5. Lai sasniegtu programmas mērķi, noteikt šādus programmas uzdevumus,  apakšuzdevumus un pētījuma jautājumus:
5.1. MK rīkojuma 6.1. apakšpunktā noteiktajam uzdevumam – attīstīt jaunas zināšanas un risinājumus veselīga uztura pieejamības nodrošināšanai Latvijas iedzīvotājiem (tai skaitā pārtikas produktu profilēšanai un marķēšanai) – noteikt šādus apakšuzdevumus un pētījuma jautājumus: 
     5.1.1. veikt Latvijas tirgū esošo pārtikas produktu izvērtējumu atbilstoši PVO uzturvielu profilēšanas modelim, kā arī novērtēt modeļa piemērotību Latvijas pārtikas produktu sortimentam un, balstoties uz gūtajiem secinājumiem, izstrādāt kritērijus pārtikas produktu diferencēšanai, nodrošinot, ka gala rezultāts var būt praktiski pielietojams gan politikas veidotājiem, gan sabiedrībai. Izvērtēt Latvijas iedzīvotāju pārtikas produktu izvēles kritērijus un rīcību ietekmējošos faktorus, tostarp veselīgākas pārtikas izvēli ietekmējošos un ierobežojošos faktorus, kā arī analizēt citās valstīs veiksmīgi ieviestu patērētājiem draudzīgu un ilgtspējīgu pārtikas produktu papildus uzturvērtības marķēšanas shēmu piemērotību ieviešanai Latvijā un atbilstoši iegūtajiem rezultātiem piedāvāt risinājumus Latvijas iedzīvotāju veselīga uztura paradumu veicināšanai;
Pētījuma jautājumi: Kādi ir Latvijas tirgū visplašāk pieejamie pārtikas produkti, produktu grupas? Kāds ir produktu sadalījums atbilstoši PVO uzturvielu profilēšanas modelim Latvijas tirgū kopumā un atsevišķās produktu grupās? Vai un kā PVO izstrādātais uzturvielu profilēšanas modelis būtu izmantojams Latvijā? Kādi ir Latvijas iedzīvotāju pārtikas produktu izvēles kritēriji un rīcību ietekmējošie faktori? Kā dažādās iedzīvotāju grupās atšķiras pārtikas produktu izvēles paradumi un motivācija izvēlēties veselīgākus produktus? Kādas uzturvērtības marķēšanas shēmas, preču zīmes un kvalitātes shēmas šobrīd ir sastopamas Latvijā, un cik lielā mērā patērētāji tās atpazīst, izprot un ņem vērā, veidojot savu pārtikas produktu grozu? Kādi ir piemērotākie risinājumi, kas būtu jāievieš Latvijā (balstoties uz pētījumu rezultātiem), lai veicinātu iedzīvotāju veselīga uztura paradumus?
     5.1.2. izvērtēt fiskālās politikas instrumentu un kompensācijas mehānismu potenciālu Latvijas iedzīvotāju fizisko aktivitāšu un veselīgas pārtikas patēriņa veicināšanai, izvērtēt jau ieviesto instrumentu ietekmi un identificēt instrumentus, kuri būtu visefektīvākie iedzīvotāju veselību ietekmējošo paradumu maiņai un sabiedrības veselības rādītāju uzlabošanai, sniedzot priekšlikumus veselības politikas plānotājiem;
Pētījuma jautājumi: Kāda ir esošo fiskālās politikas instrumentu un kompensācijas mehānismu ietekme uz Latvijas iedzīvotāju uztura un fizisko aktivitāšu paradumiem? Kuri būtu efektīvākie fiskālās politikas instrumenti un kompensācijas mehānismi Latvijas iedzīvotājiem fizisko aktivitāšu un veselīgas pārtikas patēriņa veicināšanai? Kādā veidā šie instrumenti un mehānismi būtu ieviešami Latvijā? Kā, ieviešot šādus instrumentus un mehānismus, mainītos iedzīvotāju veselīga dzīvesveida paradumi?
5.2. MK rīkojuma 6.2. apakšpunktā noteiktajam uzdevumam – attīstīt jaunas zināšanas un risinājumus  bērnu psihiskās un somatiskās veselības aprūpes pakalpojumu un to pieejamības uzlabošanai – noteikt šādus apakšuzdevumus un pētījuma jautājumus:
     5.2.1. īstenota bērna dzīves pirmo 1000 dienu izpēte Latvijā, veicot holistisku izvērtējumu par medicīniskajiem, psiholoģiskajiem un sociālajiem aspektiem, tai skaitā ietverot iedzimto patoloģiju, dzīves apstākļu, dzīvesveida ietekmi uz veselības stāvokli un ilgtermiņa prognozēm. Sniegti priekšlikumi bērnu veselības aprūpes pakalpojumu uzlabošanai Latvijā, tai skaitā datu bērnu veselības aprūpes pieejamības uzlabošanai;
Pētījuma jautājumi: Kādi faktori visvairāk ietekmē bērna attīstību pozitīvi un negatīvi? Ko nepieciešamas uzlabot, lai nodrošinātu labāku veselību un dzīves kvalitāti ilgtermiņā?
     5.2.2. identificēt bērnu veselības rādītājus, kurus nepieciešams monitorēt ilgtermiņā, lai gūtu visaptverošu priekšstatu par bērnu veselības stāvokli Latvijā un īstenotās politikas efektivitāti un mērķtiecīgi plānotu jaunas politikas iniciatīvas;
Pētījuma jautājumi: Vai šobrīd esošie dati ir pietiekoši, lai vispusīgi raksturotu bērnu veselības stāvokli Latvijā? Kādus bērnu veselības rādītājus ir nepieciešams monitorēt ilgtermiņā, lai gūtu visaptverošu priekšstatu par bērnu veselības stāvokli Latvijā un īstenotās politikas efektivitāti un mērķtiecīgi plānotu jaunas politikas iniciatīvas? Vai kādi no apkopotajiem datiem ir lieki un netiek izmantoti tālākai analīzei? Vai kādu datu vākšana šobrīd trūkst, bet tie ir nepieciešami bērnu veselības stāvokļa novērtēšanai un turpmākajām prognozēm? Cik regulāri nepieciešams vākt šos datus?
5.3. MK rīkojuma 6.3. apakšpunktā noteiktajam uzdevumam – izstrādāt zinātniski pamatotus ieteikumus valsts apmaksātās veselības aprūpes pilnveidei, lai veicinātu izmaksu ziņā efektīvu un kvalitatīvu hronisko slimību diagnostiku un ārstēšanu, kā arī mazinātu hronisko slimību ietekmi uz sabiedrību un veselības aprūpes sistēmu – noteikt šādus apakšuzdevumus un pētījuma jautājumus:
     5.3.1. izvērtēt 2. tipa cukura diabēta pacientu veselības aprūpes kvalitāti primārajā un sekundārajā veselības aprūpē un sniegt priekšlikumus 2. tipa cukura diabēta pacientu veselības aprūpes kvalitātes uzlabošanai un efektīvākai valsts budžeta resursu izlietošanai;
     5.3.2. izvērtēt pieejamo valsts apmaksāto veselības aprūpes pakalpojumu grozu Parkinsona slimības diagnostikā un ārstēšanā, tai skaitā ņemot vērā Parkinsona slimības ārstēšanas klīniskās vadlīnijas un pacienta ceļu, un sniegt priekšlikumus tā pilnveidei, lai nodrošinātu efektīvāku valsts budžeta līdzekļu izlietojumu un labāku ārstēšanas rezultātu sasniegšanu;
     5.3.3. izvērtēt pieejamo valsts apmaksāto veselības aprūpes pakalpojumu grozu demences diagnostikā un ārstēšanā, tai skaitā ņemot vērā Alcheimera slimības, vaskulāras demences, Levi ķermenīšu demences un frontotemporālās demences klīniskās vadlīnijas un pacienta ceļu, un sniegt priekšlikumus tā pilnveidei, lai nodrošinātu efektīvāku valsts budžeta līdzekļu izlietojumu un labāku ārstēšanas rezultātu sasniegšanu;
Pētījuma jautājumi 5.3.1., 5.3.2. un 5.3.3. apakšpunktiem: Vai ārstēšanas kvalitāte ir pietiekama, lai efektīvi sasniegtu ārstēšanas mērķus, nodrošinātu pacientu līdzestību un novērstu komplikāciju rašanos? Vai izmantotās ārstēšanas metodes ir izmaksu efektīvas? Kādas izmaiņas valsts apmaksāto pakalpojumu grozā un pakalpojumu organizācijā vajadzīgas, lai uzlabotu ārstēšanas kvalitāti un kāpēc? Vai piedāvātās izmaiņas sniedz labāku ārstniecības rezultātu? Vai tās ir izmaksu ziņā efektīvākas nekā šobrīd pielietotās? Kāds būs potenciālais ieguvums veselības aprūpes sistēmai un pacientiem, ieviešot piedāvātās izmaiņas?
     5.3.4. izvērtēt plaušu vēža skrīninga efektivitāti un ieviešanas iespējas Latvijā, īstenojot plaušu vēža skrīninga pilotprojektu, kas nodrošina Eiropas Savienības Tehniskā atbalsta instrumenta projekta “Par vēža skrīninga un aprūpes uzlabošanu Latvijā un Luksemburgā” (LLUMINAS) projektā iegūto rezultātu papildināmību, īpaši attiecībā uz plaušu vēža skrīninga izmaksu efektivitātes modelēšanu, datu izmantošanu un rezultātu interpretāciju, nepieļaujot pētījumu darbību un finansējuma dublēšanos.
Pētījuma jautājumi: Kāda ir zemas devas datortomogrāfijas skrīninga efektivitāte plaušu vēža agrīnā diagnostikā Latvijas augsta riska populācijā? Kādi ir optimālie plaušu vēža skrīninga mērķa populācijas atlases kritēriji Latvijas apstākļos? Kādi ir plaušu vēža skrīninga organizatoriskie, tehniskie un cilvēkresursu priekšnosacījumi valsts organizētas skrīninga programmas ieviešanai? Kādi ir skrīninga pilotprojekta diagnostiskie rezultāti, kvalitātes rādītāji un dalībnieku līdzestība? Kādas ir plaušu vēža skrīninga pilotprojekta īstenošanas izmaksas, nepieciešamie veselības aprūpes resursi un iespējamā ietekme uz veselības aprūpes sistēmu? Kā, izmantojot pilotprojektā iegūtos datus un ņemot vērā citu nacionālo un starptautisko projektu, tostarp LLUMINAS, ietvaros pieejamos izmaksu efektivitātes izvērtējuma rezultātus, iespējams novērtēt plaušu vēža skrīninga ieviešanas iespējas Latvijā? Kādi ir uz  pierādījumiem balstīti priekšlikumi valsts organizētas plaušu vēža skrīninga programmas ieviešanai Latvijā?
     5.3.5. izstrādāt pašnāvības riska monitoringa sistēmu pašnāvību riska profilu identificēšanai, izmantojot psiholoģiskās autopsijas metodi, veicot holistisku izvērtējumu un sniedzot rekomendācijas efektīvai politikas īstenošanai un jaunām politikas iniciatīvām;
Pētījuma jautājumi: Kāds ir pašnāvību veikušo cilvēku profils? Kas ir iemesli kādēļ veiktas pašnāvības? Kādas intervences varēja novērst pašnāvības veikšanu? Kādas izmaiņas veicamas valsts apmaksāto pakalpojumu grozā un kāds ir to ekonomiskais izvērtējums šādu intervenču ieviešanai?
5.4. MK rīkojuma 6.4. apakšpunktā noteiktajam uzdevumam – attīstīt jaunas zināšanas, metodoloģiskās pieejas, metodes un tehnoloģijas Latvijas cilvēku biomonitoringa programmas pilnveidei, tai skaitā cilvēka izcelsmes bioloģisko paraugu kolekcijas resursu izmantošanas paplašināšanai – noteikt šādu apakšuzdevumu un pētījuma jautājumus:
    5.4.1. ņemot vērā 2023.–2025. gada valsts pētījumu programmā "Sabiedrības veselība" iegūtos pētījumu rezultātus projektā “Latvijas cilvēka biomonitoringa programmas izveide (HBM4LV)”, izvērtēt esošos paraugu resursus un modernās analītiskās tehnoloģijas, lai, paplašinot mērīto vielu klāstu (tai skaitā mikro un nano plastmasas), iegūtu datus plašākam pārskatam par Latvijas iedzīvotāju ekspozīciju un situācijas vērtēšanai;
Pētījuma jautājumi: Kādi vēl parametri būtu jāmēra? Kādas ir efektīvākās metodes šo parametru noteikšanai? Cik būtiska ir šo parametru noteikšana sabiedrības veselības novērtēšanas kontekstā?
5.5. MK rīkojuma 6.5. apakšpunktā noteiktajam uzdevumam – attīstīt jaunas zināšanas, metodoloģiskās pieejas un metodes infekcijas pārnēsātāju izplatības monitoringam klimata pārmaiņu ietekmē – noteikt šādu apakšuzdevumu un pētījuma jautājumus:
     5.5.1. kompleksas pieejas izstrāde infekciju pārnēsātāju monitoringam un to pārnēsāto slimību profilaksei sabiedrības veselības stiprināšanai Latvijā;
Pētījuma jautājumi: Kāda ir klimata pārmaiņu ietekme uz infekciju pārnēsātāju izplatību, sezonalitāti un pārnēsāto infekcijas slimību risku Latvijā? Kādas jaunas infekcijas slimības/to pārnēsātāji tuvāko 10-30 gadu laikā var ienākt un/vai nostiprināties Latvijā? Kurus infekciju pārnēsātājus būtu nepieciešams monitorēt Latvijā, lai nodrošinātu savlaicīgu risku identificēšanu klimata pārmaiņu ietekmē? Kādi profilakses, kontroles un pretepidēmijas pasākumi būtu prioritāri ieviešami, lai mazinātu infekciju pārnēsātāju izplatības un slimību uzliesmojumu riskus?
5.6. MK rīkojuma 6.6. apakšpunktā noteiktajam uzdevumam – izvērtēt veselības izglītības īstenošanas praksi un apzināt pilnveides iespējas – noteikt šādu apakšuzdevumu un pētījuma jautājumus:
     5.6.1. izvērtēt veselības izglītības esošās pieejas vispārējā un profesionālajā izglītībā, kuras ietvaros tiek apgūts veselības mācības saturs, identificējot šķēršļus visaptverošas veselības izglītības (comprehensive health education) apguvē un sniegt priekšlikumus veselības izglītības modeļa un satura pilnveidošanai, lai tas atbilstu labākajai starptautiskajai praksei kvalitatīvas un visaptverošas veselības izglītības nodrošināšanai un uzlabotu veselībpratības līmeni bērnu un jauniešu populācijā: 
· izpētīt pašreizējo situāciju veselības izglītības jomā Latvijā vispārējā un profesionālajā izglītībā; 
· identificēt esošā veselības izglītības modeļa trūkumus; 
· noskaidrot šķēršļus visaptverošas veselības izglītības ieviešanai un izstrādāt ieteikumus to pārvarēšanai; 
· sniegt priekšlikumus veselības izglītības modeļa un satura pilnveidošanai, lai tas atbilstu labākajai starptautiskajai praksei kvalitatīvas un visaptverošas veselības izglītības nodrošināšanai;
· noteikt, kādas izmaiņas kopumā būtu nepieciešamas esošajās veselības izglītības pieejās, lai uzlabotu veselībpratības līmeni bērnu un jauniešu populācijā.
Pētījuma jautājumi: Kāds ir efektīvākais veselības izglītības modelis vispārējā un profesionālajā izglītībā Latvijā? Kas ir jāpilnveido, jāattīsta, lai uzlabotu bērnu un jauniešu veselībpratību vispārējā un profesionālajā izglītībā?
6. Konkursa ietvaros plānots finansēt 12 (divpadsmit) projektus ar šādu maksimālo projekta finansējumu:
6.1. divus projektus MK rīkojuma 6.1. apakšpunktā noteiktā uzdevuma īstenošanai (valsts budžeta finansējums nepārsniedz 300 000 EUR (trīs simti tūkstoši euro, 00 centu)), tostarp:
6.1.1. vienu projektu šī uzdevuma apakšuzdevuma, kas noteikts nolikuma 5.1.1. apakšpunktā, īstenošanai (valsts budžeta finansējums nepārsniedz 200 000 EUR (divi simti tūkstoši euro, 00 centu));
6.1.2. vienu projektu šī uzdevuma apakšuzdevuma, kas noteikts nolikuma 5.1.2. apakšpunktā, īstenošanai (valsts budžeta finansējums nepārsniedz 100 000 EUR (viens simts tūkstotis euro, 00 centu));
6.2. divus projektus MK rīkojuma 6.2. apakšpunktā noteiktā uzdevuma īstenošanai (valsts budžeta finansējums nepārsniedz 800 000 EUR (astoņi simti tūkstoši euro, 00 centu)), tostarp:
6.2.1. vienu projektu šī uzdevuma apakšuzdevuma, kas noteikts nolikuma 5.2.1. apakšpunktā, īstenošanai (valsts budžeta finansējums nepārsniedz 400 000 EUR (četri simti tūkstoši euro, 00 centu)); 
6.2.2. vienu projektu šī uzdevuma apakšuzdevuma, kas noteikts nolikuma 5.2.2. apakšpunktā, īstenošanai (valsts budžeta finansējums nepārsniedz 400 000 EUR (četri simti tūkstoši euro, 00 centu));
6.3. piecus projektus MK rīkojuma 6.3. apakšpunktā noteiktā uzdevuma īstenošanai (valsts budžeta finansējums nepārsniedz 1 550 000 EUR (viens miljons pieci simti piecdesmit tūkstoši euro, 00 centu)), tostarp:
 6.3.1. vienu projektu šī uzdevuma apakšuzdevuma, kas noteikts nolikuma 5.3.1. apakšpunktā, īstenošanai (valsts budžeta finansējums nepārsniedz 350 000 EUR (trīs simti piecdesmit tūkstoši euro, 00 centu));
6.3.2. vienu projektu šī uzdevuma apakšuzdevuma, kas noteikts nolikuma 5.3.2. apakšpunktā, īstenošanai (valsts budžeta finansējums nepārsniedz 350 000 EUR (trīs simti piecdesmit tūkstoši euro, 00 centu));
6.3.3. vienu projektu šī uzdevuma apakšuzdevuma, kas noteikts nolikuma 5.3.3. apakšpunktā, īstenošanai (valsts budžeta finansējums nepārsniedz 350 000 EUR (trīs simti piecdesmit tūkstoši euro, 00 centu));
6.3.4. vienu projektu šī uzdevuma apakšuzdevuma, kas noteikts nolikuma 5.3.4. apakšpunktā, īstenošanai (valsts budžeta finansējums nepārsniedz 350 000 EUR (trīs simti piecdesmit tūkstoši euro, 00 centu));
6.3.5. vienu projektu šī uzdevuma apakšuzdevuma, kas noteikts nolikuma 5.3.5. apakšpunktā, īstenošanai (valsts budžeta finansējums nepārsniedz 150 000 EUR (viens simts piecdesmit tūkstoši euro, 00 centu));
6.4. vienu projektu MK rīkojuma 6.4. apakšpunktā noteiktā uzdevuma apakšuzdevuma, kas noteikts nolikuma 5.4.1. apakšpunktā, īstenošanai (valsts budžeta finansējums nepārsniedz 437 500 EUR (četri simti trīsdesmit septiņi tūkstoši euro, 00 centu));
6.5. vienu projektu MK rīkojuma 6.5. apakšpunktā noteiktā uzdevuma apakšuzdevuma, kas noteikts nolikuma 5.5.1. apakšpunktā, īstenošanai (valsts budžeta finansējums nepārsniedz 200 000 EUR (divi simti tūkstoši euro, 00 centu));
6.6. vienu projektu MK rīkojuma 6.6. apakšpunktā noteiktā uzdevuma apakšuzdevuma, kas noteikts nolikuma 5.6.1. apakšpunktā, īstenošanai (valsts budžeta finansējums nepārsniedz 200 000 EUR (divi simti tūkstoši euro, 00 centu)).

7. Padome izsludina konkursu MK noteikumu 17. punktā noteiktajā kārtībā un MK noteikumu noteiktajā kārtībā administrē, nodrošina, uzrauga un kontrolē projekta īstenošanu projekta līguma ietvaros.

8. Padome konkursa sludinājumā norāda:
8.1. konkursa nosaukumu;
		8.2. konkursa kopējo finansējumu;
		8.3. projektu pieteikumu iesniegšanas termiņu;
		8.4. tīmekļvietni, kurā norādīta nepieciešamā informācija projektu pieteikumu iesniegšanai.
Projekta pieteikuma iesniedzējs, kas atbilst MK noteikumu 2.12. un 9.1. apakšpunktā noteiktajam (turpmāk – projekta pieteikuma iesniedzējs), sagatavo projekta pieteikumu atbilstīgi šā nolikuma 1. pielikumam “Projekta pieteikums” (turpmāk – projekta pieteikums).
[bookmark: _Hlk171350273]9. Projekta pieteikuma iesniedzējs iesniedz konkursā projekta pieteikumu, ņem vērā šādus vispārējos nosacījumus:
[bookmark: _Hlk205540113]9.1. projekta pieteikums aptver MK rīkojuma 4. punktā noteikto programmas virsmērķi – uzlabot Latvijas iedzīvotāju veselību, pagarinot veselīgi nodzīvota mūža ilgumu, novēršot priekšlaicīgu mirstību un mazinot nevienlīdzību veselības jomā, kā arī uzlabot veselības aprūpes pakalpojumu kvalitāti un pieejamību un 5. punktā noteikto programmas mērķi – radīt jaunas zināšanas un risinājumus slimību profilakses un veselības aprūpes sistēmas efektivitātes un noturībspējas stiprināšanai; 
9.2. projekta pieteikuma iesniedzējam, īstenojot jebkuru no MK rīkojuma 6. punktā noteiktajiem programmas uzdevumiem un nolikuma 5. punktā noteiktajiem apakšuzdevumiem, ir jāizpilda MK rīkojuma 7. punktā noteiktie kopīgie (horizontālie) uzdevumi un jāsasniedz MK rīkojuma 8. punktā noteiktie rezultāti;
9.3. projekta pieteikuma iesniedzējs, iesniedzot projekta pieteikumu par kādu no MK rīkojuma 6. punktā noteiktajiem programmas uzdevumiem, projekta pieteikumā iekļauj tikai vienu no konkrētā uzdevuma apakšuzdevumiem, kas ir noteikti nolikuma 5.1.1., 5.1.2., 5.2.1., 5.2.2., 5.3.1., 5.3.2., 5.3.3., 5.3.4., 5.3.5., 5.4.1., 5.5.1., 5.6.1. apakšpunktos;
9.4. Projekta pieteikuma iesniedzējs var iesniegt vairākus projekta pieteikumus par katru no nolikuma 5. punktā noteiktajiem apakšuzdevumiem;
[bookmark: _Hlk77852036][bookmark: _Hlk144967629]9.5. Projekta pieteikuma iesniedzējs var īstenot projektu kopīgi ar sadarbības partneri, kas atbilst MK noteikumu 2.18. apakšpunktā noteiktajam. 
II. Projekta pieteikuma iesniedzēja un sadarbības partnera dalības nosacījumi projektā
10. Lai apliecinātu projekta pieteikuma iesniedzēja atbilstību MK noteikumu 2.12. un 9.1. apakšpunktā noteiktajam, projekta pieteikuma iesniedzējs Nacionālajā zinātniskās darbības informācijas sistēmā (turpmāk – informācijas sistēmā) augšupielādē projekta pieteikuma D daļu „Projekta iesniedzēja apliecinājums” (turpmāk – projekta iesniedzēja apliecinājums), kas ir aizpildīts, parakstīts ar drošu elektronisko parakstu un satur laika zīmogu. Ja nav iespējams nodrošināt drošu elektronisko parakstu, kam ir laika zīmogs, projekta pieteikuma iesniedzējs rīkojas saskaņā ar nolikuma 2. pielikuma “Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika” (turpmāk – iesniegšanas metodika) 19. punktu.
11. Projekta sadarbības partnerim jāatbilst MK noteikumu 2.18. apakšpunktā noteiktajam. Projekta pieteikuma iesniedzējs piesaista projekta sadarbības partneri, ievērojot MK noteikumu 9.3. apakšpunktu. Lai apliecinātu sadarbību projekta ietvaros, projekta pieteikuma iesniedzējs nodrošina, ka projekta sadarbības partneris paraksta projekta pieteikuma E daļu “Projekta sadarbības partnera – zinātniskās institūcijas apliecinājums” (turpmāk – projekta sadarbības partnera – zinātniskās institūcijas apliecinājums) vai F daļu “Projekta sadarbības partnera – valsts institūcijas apliecinājums” (turpmāk – projekta sadarbības partneris – valsts institūcijas apliecinājums) ar drošu elektronisko parakstu, kam ir laika zīmogs. Apliecinājumu projekta pieteikuma iesniedzējs pievieno projekta pieteikumam. Ja nav iespējams nodrošināt drošu elektronisko parakstu, projekta sadarbības partneris rīkojas atbilstīgi iesniegšanas metodikas 23. vai 27. punktā noteiktajam.
	12. Lai apliecinātu projekta pieteikuma iesniedzēja vai projekta sadarbības partnera – zinātniskās institūcijas atbilstību MK noteikumu 2.12. apakšpunktam, attiecīgās zinātniskās institūcijas vadītājs iesniedz zinātniskās institūcijas finanšu vadības un grāmatvedības politiku un finanšu apgrozījuma pārskatu (projekta pieteikuma G daļa “Finanšu apgrozījuma pārskata veidlapa”) par 2023., 2024. un 2025. gadu un zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem (ja attiecināms).
13. Nolikuma 12. punktā minētos dokumentus pievieno kā pielikumu projekta pieteikuma iesniedzēja apliecinājumam un projekta sadarbības partnera – zinātniskās institūcijas apliecinājumam atbilstoši iesniegšanas metodikas 3.1. un 3.2. apakšnodaļai. 
14. Projekta īstenošanas ietvaros projekta sadarbības partneris var pretendēt uz projektam piešķirtā finansējuma saņemšanu no netiešajām attiecināmajām izmaksām proporcionāli projekta sadarbības partnerim piešķirtajai tiešo attiecināmo izmaksu daļai, ievērojot MK noteikumu 14.2. apakšpunktu.
15. Ja projekta sadarbības partneris iesaistās projekta īstenošanā ar saviem cilvēkresursiem, tad tie projekta īstenošanā piedalās kā projekta galvenie izpildītāji vai projekta izpildītāji (starp kuriem var būt arī studējošie atbilstīgi Augstskolu likuma 44. panta pirmajā daļā noteiktajam un zinātnes doktora grāda pretendenti). Informāciju par projekta sadarbības partnera iesaisti projekta īstenošanā ar saviem cilvēkresursiem norāda projekta pieteikuma A daļas “Vispārīgā informācija” 2. nodaļā “Zinātniskā grupa”. Sadarbības partneris zinātniskajai institūcijai nodrošina pieeju savai pētniecības infrastruktūrai (ja tādu ir paredzēts izmantot projektā), tai skaitā ievērojot MK noteikumu 9.3. apakšpunktu.
III. Zinātniskās grupas dalības nosacījumi projektā
16. Projekta pieteikuma iesniedzējs veido projekta īstenošanas zinātnisko grupu, ievērojot šādus nosacījumus:
16.1. MK noteikumu 2.22. apakšpunktā noteikto;
16.2. veidojot starpdisciplināras zinātnieku grupas, iesaista viespētniekus un var iesaistīt arī diasporas pētniekus;
16.3. projekta īstenošanas laikā, mainot zinātniskās grupas sastāvu, ievēro MK noteikumu 54., 55. un 56. punktā noteikto. 
17. Projekta pieteikumā projekta vadītājam, projekta galvenajiem izpildītājiem un projekta izpildītājiem jāatbilst MK noteikumu 2.13., 2.14. un 2.15. apakšpunktos noteiktajam. Projekta izpildē iesaistītā zinātniskās grupas personāla atlīdzību nosaka saskaņā ar projekta pieteikuma iesniedzēja un projekta sadarbības partnera (ja tāds ir) atalgojuma politiku un atlīdzības likmēm.
18. Zinātnieks kā projekta vadītājs konkursa ietvaros var būt norādīts tikai vienā projekta pieteikumā. Ja zinātnieks kā projekta vadītājs konkursa ietvaros ir norādīts vairāk nekā vienā projekta pieteikumā, Padome sazinās ar visiem attiecīgajiem projektu pieteikumu iesniedzējiem un lūdz vienas darbdienas laikā paziņot, kurā projekta pieteikumā attiecīgais zinātnieks ir projekta vadītājs un kādā amatā tas būs citos projektu pieteikumos (ja attiecināms). Konkursa ietvaros projekta īstenošanā var piedalīties personas, kuras augstākās izglītības vai zinātniskajās institūcijās ir nodarbinātas tenūras sistēmas ietvaros (tai skaitā tenūrprofesori, tenūrgaitas amatā esošas personas vai personas, kuras pilda amata pienākumus, pamatojoties uz piešķirtu tenūras statusu), ievērojot šajā nolikumā noteiktos nosacījumus:
18.1. tenūras sistēmā nodarbināto personu iesaiste projektā ir pieļaujama tikai tādā apjomā un veidā, kas nerada dubultā finansējuma risku, proti, projekta finansējums netiek izmantots tādu darba pienākumu vai darba laika apmaksai, kuri jau tiek segti no institucionālā vai cita publiskā finansējuma tenūras amata ietvaros;
18.2. projekta finansējuma ietvaros tenūras sistēmā nodarbinātām personām var tikt segtas tikai projekta īstenošanai nepieciešamās papildu aktivitātes, kas nepārklājas ar tenūras amatā noteiktajiem pienākumiem, vai projekta vadības, koordinācijas vai specifisku pētniecisko uzdevumu izpilde, ja tā netiek finansēta tenūras amata ietvaros; 
18.3. ja tenūras sistēmā nodarbināta persona projektā saņem atlīdzību, projekta iesniedzējam jānodrošina: 1) skaidra amata pienākumu un projekta uzdevumu nodalīšana; 2) atbilstīga darba laika uzskaite, kas apliecina projekta aktivitātēm faktiski veltīto laiku; 3) atbilstība piemērojamiem normatīvajiem aktiem un finansētāja nosacījumiem par maksimālo darba slodzi un atalgojumu;
18.4. Padome ir tiesīga pieprasīt un projekta īstenotājam ir pienākums iesniegt Padomei papildu informāciju par tenūras sistēmā nodarbināto personu iesaisti projektā, kā arī dokumentus, kas apliecina dubultā finansējuma riska neesamību. Padomei ir tiesības ierobežot vai noraidīt tenūras sistēmā nodarbinātas personas atlīdzības segšanu no projekta finansējuma, ja pastāv pamatotas šaubas par dubultā finansējuma esamību/risku;
18.5. projekta iesniedzējs uzņemas atbildību par patiesas un pilnīgas informācijas sniegšanu, kā arī par iespējamām finanšu korekcijām gadījumā, ja tiek konstatēts dubultais finansējums.
19. Slodzi pilna laika ekvivalenta izteiksmē (turpmāk – PLE) vienai personai, kas ir projekta vadītājs, projekta galvenais izpildītājs vai projekta izpildītājs, bet nav studējošais, plāno tā, lai vienā projekta pieteikumā un arī projekta īstenošanas gadījumā norādītā slodze nepārsniedz 1,0 PLE. 
20. Projekta pieteikumā, kā arī projekta īstenošanas gadījumā, norādītās zinātniskās grupas iekļautajiem studējošajiem paredz, ka visu studējošo vidējā slodze visā projekta īstenošanas laikā ir šāda:
20.1. projektā, kas izpilda kādu no nolikuma 5.2.1., 5.2.2., 5.3.1., 5.3.2., 5.3.3., 5.3.4., 5.4.1. apakšpunktā noteiktajiem apakšuzdevumiem – vismaz 1 PLE;
20.2. projektā, kas izpilda kādu no nolikuma 5.1.1., 5.3.5., 5.5.1., 5.6.1. apakšpunktā noteiktajiem apakšuzdevumiem – vismaz 0,5 PLE;
20.3. projektā, kas izpilda nolikuma 5.1.2. apakšpunktā noteikto apakšuzdevumu – vismaz 0,25 PLE.
21. Projekta pieteikumā, kā arī projekta īstenošanas gadījumā paredz, ka katrs studējošais ir nodarbināts projektā vismaz 0,25 PLE vidēji projekta īstenošanas laikā.
22. Ja studējošais projekta īstenošanas laikā pabeidz noteikta līmeņa studijas un ne vēlāk kā četru mēnešu laikā uzsāk nākamā līmeņa studijas, izņemot nolikuma 23. punktā noteikto, šīs personas iesaiste projektā minēto četru mēnešu periodā ir uzskatāma par atbilstīgu nolikuma 20. un 21. punktā noteiktajam par studējošā iesaisti projekta izpildē. Ja informācija par studējošo nav pieejama Valsts izglītības informācijas sistēmas datubāzē, tad Padomei, lai pārliecinātos par studējošā statusu projekta īstenošanas laikā, ir tiesības pieprasīt projekta īstenotājam[footnoteRef:1] iesniegt Padomei apstiprinājumu (izziņu) par studējošo (datumu, kad studējošais uzsāka studijas augstākās izglītības programmā (apakšprogrammā), semestra vai studiju gada (kursa) datus un apstiprinājumu par attiecīgu studiju turpināšanos projekta īstenošanas laikā). Padomei ir tiesības pieprasīt projekta īstenotājam izziņu par zinātnes doktora grāda pretendentiem, lai pārliecinātos, ka attiecīgā persona ir zinātnes doktora grāda pretendents. [1:  Projekta pieteikuma iesniedzējs, parakstot Līgumu par projekta īstenošanu, tiek uzskatīts par projekta īstenotāju.] 

[bookmark: _Hlk219210825]23. Ja doktorantūrā studējošais projekta īstenošanas laikā sekmīgi pabeidz doktora studiju programmu un aizstāv promocijas darbu, tad šīs personas iesaiste projektā turpmāk ir uzskatāma par atbilstošu nolikuma 20. un 21. punktā noteiktajam par studējošā iesaisti projekta izpildē.
IV. Atbalstāmās darbības un izmaksas
 	24. Projekta pieteikuma iesniedzējs aizpilda projekta pieteikuma H daļu “Darbības, kurām nav saimnieciska rakstura”, kurā sniegta informācija par projekta pieteikumā plānoto darbību atbilstību MK noteikumu 2.2. apakšpunktam.
25. Projekta pieteikuma iesniedzējs projekta pieteikuma A daļas 3. nodaļā “Budžets” iekļauj informāciju par projekta tiešo attiecināmo izmaksu pozīcijām saskaņā ar MK noteikumu 14.1. apakšpunktu.
26. Netiešās attiecināmās izmaksas, kas nav tieši saistītas ar projekta rezultātu sasniegšanu, bet nodrošina nepieciešamos apstākļus projekta ietvaros atbalstāmo darbību īstenošanai un rezultātu sasniegšanai, plāno kā vienu izmaksu pozīciju, piemērojot netiešo izmaksu vienotu likmi līdz 15 (piecpadsmit) procentu apmēram no MK noteikumu 14.1.1. un 14.1.2. apakšpunktā minēto tiešo attiecināmo izmaksu kopsummas. Projekta īstenotājam un sadarbības partnerim/-iem (ja tāds/-i ir) divu nedēļu laikā no projekta līguma parakstīšanas dienas ir jāizstrādā un jāapstiprina iekšējā kārtība par projekta netiešo attiecināmo izmaksu izlietojumu un kontroli, kuru Padome ir tiesīga pieprasīt un projekta īstenotājs uzrāda Padomei. Ja projekta īstenotājs ir piesaistījis sadarbības partneri/-us, tad projekta netiešās attiecināmās izmaksas starp projekta īstenotāju un sadarbības partneri/-iem dala proporcionāli projekta tiešo attiecināmo izmaksu dalījumam starp projekta īstenotāju un projekta sadarbības partneri/-iem. Projekta īstenotājs, sagatavojot un iesniedzot MK noteikumu 44.1. apakšpunktā minēto finanšu pārskatu, nesniedz informāciju un neuzrāda izmaksu pamatojošos dokumentus par netiešo attiecināmo izmaksu izlietojumu.
V. Projekta pieteikuma noformēšanas un iesniegšanas kārtība
	27. Projekta pieteikumu aizpilda saskaņā ar iesniegšanas metodiku un iesniedz Padomei informācijas sistēmā elektroniskā veidā noteiktajā projektu pieteikumu iesniegšanas termiņā.
28. Lai nodrošinātu MK noteikumu 3. punktā noteiktā programmas mērķa sasniegšanu un izvairītos no īpašuma tiesību pārkāpumiem, iesniedzot projekta pieteikuma dokumentāciju, projekta pieteikuma iesniedzējs nodrošina atbildīgu ģeneratīvā mākslīgā intelekta (turpmāk – MI) izmantošanu un:
28.1. projekta pieteikuma B daļas “Projekta apraksts” 1. punktā “Zinātniskā izcilība” norāda, vai un kādā apmērā projekta pieteikuma satura sagatavošanā izmantoti ģeneratīvā MI rīki, tai skaitā aprakstot, kādi MI rīki, kādā kontekstā un ar kādiem uzdevumiem izmantoti projekta pieteikuma satura veidošanā;
28.2. neatkarīgi no MI izmantošanas ir atbildīgs par projekta pieteikuma satura oriģinalitāti, faktu patiesumu un to, ka netiek pārkāptas trešo personu autortiesības un citas intelektuālā īpašuma tiesības;
28.3. ir atbildīgs par projekta pieteikuma sagatavošanas procesā izmantotā ģeneratīvā MI satura izmantošanu, tai skaitā izvirzītajiem pētniecības jautājumiem, izstrādāto metodoloģiju, satura strukturēšanu, kā arī rezultātu interpretāciju un izvērtēšanu; 
28.4. izmantojot MI risinājumus, nodrošina, ka: 
28.4.1. personas datus saturoša, sensitīva un/vai konfidenciāla informācija netiek sniegta trešo pušu MI sistēmām, ja tas neatbilst piemērojamiem datu aizsardzības normatīvajiem aktiem vai līguma nosacījumiem; 
28.4.2. MI radītajā saturā nav aizspriedumus un stereotipus saturošas un/vai aizskarošas informācijas;
28.4.3. ir izvērtēta un pamatota MI radītā satura uzticamība.
	29. Lai apliecinātu projekta pieteikumu kopumā, projekta pieteikuma iesniedzējs paraksta projekta pieteikuma D daļu “Projekta iesniedzēja apliecinājums” ar drošu elektronisko parakstu, kas satur laika zīmogu. Ja nav iespējams nodrošināt drošu elektronisko parakstu, kam ir laika zīmogs, projekta pieteikuma iesniedzējs rīkojas saskaņā ar iesniegšanas metodikas 19. punktu.
VI. Projektu pieteikumu administratīvā izvērtēšana
30. Projektu pieteikumu administratīvo izvērtēšanu nodrošina Padome saskaņā ar nolikuma 3. pielikumu “Metodika projekta pieteikuma atbilstības izvērtēšanai administratīvās vērtēšanas kritērijiem”, izvērtējot projekta pieteikuma atbilstību MK noteikumu 19. punktā noteiktajiem administratīvajiem kritērijiem, pamatojoties uz MK noteikumu 16.8. apakšpunktu un nolikuma 31.3. apakšpunktā noteiktajiem papildu administratīvajiem kritērijiem divu nedēļu laikā no projektu pieteikumu iesniegšanas termiņa beigām.
31. Projekta pieteikumu vērtē saskaņā ar šādiem administratīvajiem vērtēšanas kritērijiem:
31.1. MK noteikumu 19.1. un 19.2. apakšpunktā noteiktajiem administratīvajiem kritērijiem, kuri ir papildināmi (turpmāk – papildināmie administratīvie kritēriji); 
31.2. MK noteikumu 19.3., 19.4., 19.5., 19.6., 19.7. un 19.8. apakšpunktā noteiktajiem administratīvajiem kritērijiem, kuri nav papildināmi (turpmāk – nepapildināmie administratīvie kritēriji); 
31.3. papildu administratīvajiem kritērijiem, kuri nav papildināmi:
31.3.1. aptver visus MK rīkojuma 7. punktā noteiktos programmas kopīgos (horizontālos) uzdevumus;
31.3.2. aptver visus MK rīkojuma 8. punktā noteiktos programmas īstenošanas laikā sasniedzamos rezultātus.
32. Padome, ņemot vērā projekta pieteikuma administratīvās izvērtēšanas rezultātus, aizpilda informācijas sistēmā nolikuma 4. pielikumu “Administratīvās atbilstības kritēriju vērtēšanas veidlapa”, ievērojot MK noteikumu 20. punktu.
[bookmark: _Hlk148020479]33. Ja Projekta pieteikums neatbilst kādam no:
33.1. papildināmajiem administratīvajiem kritērijiem, Padome pieprasa projekta pieteikuma iesniedzējam precizēt projekta pieteikumu, nosūtot vēstuli uz projekta pieteikuma iesniedzēja oficiālo elektroniskā pasta adresi. Projekta pieteikuma iesniedzējs precizēto projekta pieteikumu iesniedz divu darbdienu laikā pēc Padomes vēstules nosūtīšanas dienas, nosūtot to uz Padomes oficiālo elektroniskā pasta adresi: pasts@lzp.gov.lv; 
33.2. nepapildināmajiem administratīvajiem kritērijiem vai kādam no papildināmajiem administratīvajiem kritērijiem pēc precizēta projekta pieteikuma iesniegšanas, Padome pēc visu projektu pieteikumu administratīvās izvērtēšanas pabeigšanas nosūta programmas īstenošanas un uzraudzības komisijai (turpmāk – komisija) pēc administratīvajiem kritērijiem izvērtēto un administratīvajiem kritērijiem neatbilstošo projektu pieteikumu sarakstu, vienlaikus šajā sarakstā norādot katras neatbilstības pamatojumu. Komisija izvērtē minēto sarakstu un saskaņā ar MK noteikumu 8.3.2. apakšpunktu pieņem lēmumu par projekta pieteikuma noraidīšanu. 
VII. Projekta pieteikuma zinātniskā izvērtēšana
34. Padome, ievērojot MK noteikumu III. nodaļā noteikto, organizē projektu pieteikumu zinātnisko ekspertīzi (turpmāk – ekspertīze).
35. Projekta pieteikuma izvērtēšanai Padome saskaņā ar MK noteikumu 7.5. apakšpunktu atlasa un piesaista divus vai vairākus Eiropas Komisijas vai līdzvērtīgā datubāzē iekļautus zinātniskos ekspertus (turpmāk – eksperts), kuri atbilst MK noteikumu 23. un 24. punktā noteiktajām prasībām. Eksperts var veikt vairāku projektu pieteikumu vērtēšanu saskaņā ar savu zinātnisko kvalifikāciju un pieredzi.
36. Padome nodrošina, ka eksperts, kurš ir piekritis veikt projekta pieteikuma vērtēšanu, paraksta un, augšupielādējot informācijas sistēmā, iesniedz Padomei nolikuma 5. pielikumu “Apliecinājums par interešu konflikta neesamību un konfidencialitātes ievērošanu”. 
[bookmark: _Hlk219211532]37. Padome ar katru ekspertu slēdz līgumu par ekspertīzes veikšanu, izmantojot nolikuma 6. pielikuma “Pakalpojumu Līgums par zinātnisko izvērtēšanu” (turpmāk – pakalpojumu līgums) veidlapu. Pakalpojumu līgums tā slēgšanas procesā var tikt precizēts saskaņā ar projekta pieteikuma satura un ekspertīzes specifiku.
38. Eksperts vērtē projekta pieteikumu saskaņā ar MK noteikumu 26. punktā noteiktajiem zinātniskajiem kritērijiem un projekta pieteikumu vērtēšanas kārtību, ievērojot nolikuma 7. pielikumu “Ekspertīzes veikšanas metodika (projekta pieteikumam, projekta vidusposma/noslēguma zinātniskajam pārskatam)” (turpmāk – ekspertīzes veikšanas metodika) un nolikuma 8. pielikumu “Projekta pieteikuma ekspertīzes individuālā/ekspertīzes konsolidētā vērtējuma veidlapa” (turpmāk – ekspertīzes vērtējuma veidlapa):
38.1. projekta zinātnisko kvalitāti vērtē saskaņā ar MK noteikumu 27. punktā noteiktajiem apsvērumiem;
38.2. projekta rezultātu ietekmi vērtē saskaņā ar MK noteikumu 28. punktā noteiktajiem apsvērumiem; 
38.3. projekta īstenošanas iespējas un nodrošinājumu vērtē saskaņā ar MK noteikumu 29. punktā noteiktajiem apsvērumiem;
38.4. eksperta pienākums ir nodrošināt zinātniskā vērtējuma un argumentētu apgalvojumu uzticamību, un viņš ir atbildīgs par sava vērtējuma satura oriģinalitāti un faktu patiesumu. Tāpat eksperts ir atbildīgs par projekta pieteikuma un/vai vidusposma/noslēguma pārskata vērtēšanas procesā izmantotā ģeneratīvā MI satura izmantošanu;
38.5. eksperts, izmantojot MI risinājumus, ir atbildīgs par personas datus saturošas, sensitīvas un/vai konfidenciālas informācijas nesniegšanu trešo pušu MI sistēmām, par aizspriedumu un stereotipu saturošas un/vai aizskarošas informācijas neesamību MI radītajā saturā, kā arī par MI radītā satura uzticamību.
39. Katrs eksperts divu nedēļu laikā no pakalpojuma līguma noslēgšanas dienas izvērtē projekta pieteikumu, informācijas sistēmā aizpildot ekspertīzes vērtējuma veidlapu saskaņā ar ekspertīzes veikšanas metodiku un ievērojot ekspertīzes vērtējuma veidlapu.
[bookmark: _Hlk78479653]40. Pēc visu projektu pieteikumu ekspertu individuālo vērtējumu saņemšanas informācijas sistēmā Padome piecu darbdienu laikā, izmantojot tiešsaistes videokonferenci (reāllaika attēla un skaņas pārraide), organizē un īsteno ekspertu paneļdiskusiju tiem ekspertiem, kuri ir atbildīgi par projektu pieteikumu ekspertu konsolidētā vērtējuma sagatavošanu, izveidojot ekspertu diskusiju paneli par projektu pieteikumiem, kas iesniegti MK rīkojuma 6. punktā noteikto programmas uzdevumu un nolikuma 5. punktā noteikto apakšuzdevumu izpildei (turpmāk – panelis).
41. Ja kāda no MK rīkojuma 6. punktā noteikto programmas uzdevumu un nolikuma 5. punktā noteikto attiecīgo apakšuzdevumu izpildei iesniegts tikai viens projekta pieteikums, Padome par šo projekta pieteikumu paneli neorganizē, un šāda projekta pieteikuma vērtēšanu organizē MK noteikumu 25. punktā noteiktajā kārtībā.
[bookmark: _Hlk79571312]42. Trīs darbdienu laikā no paneļa noslēgšanās dienas eksperts, kurš ir atbildīgs par attiecīgā projekta pieteikuma ekspertu konsolidētā vērtējuma sagatavošanu, ņemot vērā attiecīgā projekta pieteikuma ekspertu individuālos vērtējumus, kā arī paneļa rezultātus, ievērojot nolikuma 7. pielikumu “Ekspertīzes veikšanas metodika (projekta pieteikumam, projekta vidusposma/noslēguma zinātniskajam pārskatam)”, informācijas sistēmā aizpilda šā projekta pieteikuma ekspertu konsolidētā vērtējuma veidlapu (turpmāk – ekspertu konsolidētais vērtējums), trīs darbdienu laikā saskaņo to ar pārējiem attiecīgā projekta pieteikuma ekspertīzē iesaistītajiem ekspertiem, kuri ir individuāli vērtējuši šo projekta pieteikumu, un iesniedz to informācijas sistēmā. Ja eksperti nespēj vienoties par ekspertu konsolidēto vērtējumu viedokļu atšķirības dēļ, eksperti nākamajā darbdienā pēc minēto trīs darbdienu termiņa beigām par to informē Padomi. Šajā gadījumā Padome piesaista vēl vienu ekspertu (turpmāk – papildu eksperts), kurš vispirms veic attiecīgā projekta pieteikuma individuālu vērtēšanu nolikuma 39. punktā noteiktajā termiņā un kārtībā, iesniedzot eksperta individuālo vērtējumu. Tad papildu eksperts iepazīstas ar attiecīgā projekta pieteikuma sākotnējo ekspertu individuālajiem vērtējumiem. Papildu eksperts sagatavo konsolidēto vērtējumu divu nedēļu laikā no pakalpojuma līguma par zinātnisko izvērtēšanu noslēgšanas dienas, vienojoties ar to ekspertu vai ekspertiem, kura individuālajā vērtējumā sniegtais kopējais punktu skaits ir tuvāks papildu eksperta individuālajā vērtējumā sniegtajam kopējam punktu skaitam. Papildu eksperts trīs darbdienu laikā pēc saskaņošanas ar otru vai pārējiem ekspertiem informācijas sistēmā iesniedz konsolidēto vērtējumu. 
43. Ekspertam ir pienākums vērtēt projekta pieteikumu 20 lappušu apjomā, papildus izskatot līdz 3 (trīs) lappusēm, ja ir pievienoti sociālo partneru apliecinājumi, rekomendācijas vēstules par sadarbību u. tml. dokumenti.
44. Padome, pamatojoties uz informācijas sistēmā iesniegtajiem ekspertu konsolidētajiem vērtējumiem, informācijas sistēmā 3 (trīs) darbdienu laikā no vērtējuma iesniegšanas dienas aprēķina katra projekta pieteikuma konsolidēto vērtējumu punktos (turpmāk – konsolidētais vērtējums), izmantojot šādu formulu: 
kur:
K – konsolidētais vērtējums;
A – MK noteikumu 27. punktā minētā zinātniskā kritērija (turpmāk – zinātniskā kvalitāte) īpatsvars ir 30% apmērā no konsolidētā vērtējuma (K);
	B – MK noteikumu 28. punktā minētā zinātniskā kritērija (turpmāk – ietekme) īpatsvars ir 50% apmērā no konsolidētā vērtējuma (K);
	C – MK noteikumu 29. punktā minētā zinātniskā kritērija (turpmāk – īstenošanas iespējas) īpatsvars ir 20% apmērā no konsolidētā vērtējuma (K).

45. Konsolidētā vērtējuma kvalitātes slieksnis ir, ja projekta pieteikums atbilst visiem šiem nosacījumiem:
45.1. vismaz 4 (četri) punkti MK noteikumu 26.1. apakšpunktā noteiktajā kritērijā (projekta zinātniskā kvalitāte);
45.2. vismaz 3 (trīs) punkti MK noteikumu 26.2. apakšpunktā noteiktajā kritērijā (projekta rezultātu ietekme);
45.3. vismaz 3 (trīs) punkti MK noteikumu 26.3. apakšpunktā noteiktajā kritērijā (projekta īstenošanas iespējas un nodrošinājums);
45.4. vismaz 10 (desmit) punkti kopā MK noteikumu 26. punktā noteiktajos zinātniskajos kritērijos. 
46. Padome nosūta komisijai:
[bookmark: _Hlk135660507]46.1. 5 (piecu) darbdienu laikā pēc visu projektu pieteikumu ekspertu konsolidēto vērtējumu iesniegšanas informācijas sistēmā un nolikuma 44. punktā minētās formulas piemērošanas sagatavotu ekspertīzes vērtējuma projektu pieteikumu sarakstu. Šajā sarakstā projekta pieteikumi ir sarindoti prioritārā secībā pēc konsolidētajā vērtējumā iegūto punktu skaita (turpmāk – projektu pieteikumu saraksts), ievērojot MK noteikumu 32. punktā noteikto;
46.2. apkopojumu par ekspertu konsolidētajos vērtējumos sniegtajām rekomendācijām projekta pieteikumiem, kas sasnieguši nolikuma 45.4. apakšpunktā minēto konsolidētā vērtējuma kvalitātes slieksni (turpmāk – ekspertu rekomendācijas).
VIII. Projektu pieteikumu izvērtēšana pēc nozares specifiskajiem kritērijiem
47. Komisija pēc šā nolikuma 46. punktā minētā saraksta saņemšanas saskaņā ar šā nolikuma 9. pielikumu “Metodika projekta pieteikuma atbilstības izvērtēšanai pēc nozares specifiskajiem kritērijiem” (turpmāk – nozares kritēriji) veic projektu pieteikumu izvērtēšanu pēc šādiem specifiskajiem kritērijiem, aizpildot šā nolikuma 10. pielikumu “Individuālā/kopējā nozares specifisko vērtēšanas kritēriju veidlapa”: 
47.1. projekta pieteikumā plānoto rīcību vērtējums:
     47.1.1. projekta zinātniskajai grupai ir iepriekšēja pieredze rīcībpolitikas rekomendāciju izstrādē projekta pieteikumam atbilstošā apakšuzdevuma tvērumam (projekta pieteicēja apliecinājuma vēstule pievienota projekta pieteikuma J daļā “Citi dokumenti”);
     47.1.2. saņemta pētījuma rezultātu lietotāja (ministrijas vai citas iestādes) atgriezeniskā saite par saņemto rekomendāciju lietojamību vai iepriekš veikto pētījumu rezultātu izmantošanu rīcībpolitikas izstrādē (pētījuma aktualizētās problēmas iniciējušas politikas izmaiņas, pētījuma rezultāti atspoguļoti normatīvā akta vai politikas plānošanas atsaucēs un tml.) (ministrijas vai citas iestādes apliecinājuma vēstule pievienota projekta pieteikuma J daļā “Citi dokumenti”);
     47.1.3. projekta zinātniskajai grupai ir atbilstīga pētnieciskā kompetence un pieredze, projekta vadītājam ir  doktora grāds zinātnes nozarē, kas atbilst projekta jomai, pieredze ne mazāk kā 2 reprezentatīvu konkrētās jomas pētījumu vadīšanā un ir autors vai līdzautors vismaz vienai publikācijai par projekta tēmu starptautiski atzītos zinātniskos žurnālos (šīs prasības izpildei CV ir jānorāda attiecīgās publikācijas nosaukums, datums, autori un ja tas ir iespējams, tad norāda tīmekļa vietni, kur attiecīgā publikācija ir pieejama). Projekta zinātniskajai grupai ir atbilstoša kvalifikācija un pētniecības pieredze atbilstoši pieteiktā projekta tvērumam un pētāmajai jomai (ar parakstu apstiprināts projekta vadītāja un galveno izpildītāju dzīvesgājuma apraksts, kas pievienots projekta pieteikuma C daļā “Curriculum Vitae”);
     47.1.4. pētījuma protokolā ietvertā informācija pamato, kā izvēlētā metodoloģiskā pieeja nodrošinās pētījuma uzdevuma īstenošanu, plānoto mērķu sasniegšanu un atbilžu sniegšanu uz uzdotajiem pētījuma jautājumiem (pētījuma protokols pievienots projekta pieteikuma J daļā “Citi dokumenti”);
     47.1.5. plānoto rīcību veikšanai paredzēts izmantot atbilstīgus materiāltehniskos resursus;
47.2. projekta pieteikumā paredzēto rezultātu vērtējums:
     47.2.1. projekta rezultātā tiks sniegtas atbildes uz konkrētā apakšuzdevuma pētījuma jautājumiem;
     47.2.2. projekta rezultātā papildus konkrētā apakšuzdevuma pētījuma jautājumiem tiks sniegtas atbildes arī uz citiem jautājumiem, nodrošinot informāciju un analītiskas atziņas, kas izmantojamas politikas pilnveidē un lēmumu pieņemšanā;
     47.2.3. rīcībpolitkas ziņojumā tiks ietvertas pētījuma datos balstītas konkrētas rekomendācijas identificētā problēmjautājuma risināšanai/konkrētas rekomendācijas identificētajai mērķgrupai;
47.3. konkrēto apakšuzdevumu specifiskie kritēriji:
     47.3.1. projekta pieteikumā  piedāvātais pētījuma dizains atbilst Latvijas uztura politikas pamatmērķiem (kritērijs attiecināms uz nolikuma 5.1.1. un 5.1.2. apakšpunktos noteiktajiem apakšuzdevumiem);
     47.3.2. projektā ir paredzēts iegūt datus par Latvijas tirgū esošo pārtikas produktu klāstu no dažādiem tirdzniecības tīkliem (kritērijs attiecināms uz nolikuma 5.1.1. apakšpunktā noteikto apakšuzdevumu);
     47.3.3. projekta zinātniskajai grupai  ir piesaistīti šādi speciālisti – uztura speciālists vai dietologs, ekonomists, sociologs, pētnieks, kuram ir pieredze paradumu pētīšanā (kritērijs attiecināms uz nolikuma 5.1.1. un 5.1.2. apakšpunktos noteiktajiem apakšuzdevumiem);
     47.3.4. projekta zinātniskā grupa  ir veikusi holistiskus izvērtējumus par bērnu veselību un/vai fizisko attīstību (kritērijs attiecināms uz nolikuma 5.2.1. un 5.2.2. apakšpunktos noteiktajiem apakšuzdevumiem);
     47.3.5. projekta zinātniskā grupa ir piedalījusies klīnisko vadlīniju, klīnisko algoritmu vai klīniskā ceļa sagatavošanā (pieredzi apliecinošus dokumentus, piemēram, rīkojumus, saites uz publikčijām, pievienot projekta pieteikuma J daļā “Citi dokumenti” (kritērijs attiecināms uz nolikuma 5.3.1., 5.3.2. un 5.3.3. apakšpunktos noteiktajiem apakšuzdevumiem);
     47.3.6. projekta zinātniskā grupa kopš 2014. gada ir veidojusi monitoringa sistēmu veselības nozarē (kritērijs attiecināms uz nolikuma 5.4.1. un 5.5.1. apakšpunktos noteiktajiem apakšuzdevumiem);
     47.3.7. projekta zinātniskā grupa ir veikusi holistiskus izvērtējumus par psihisko un uzvedības traucējumu izplatības cēloņiem, attīstības cēloņiem un saistīto faktoru analīzi, kā arī psihiskās veselības aprūpes pakalpojumu analīzi (kritērijs attiecināms uz nolikuma 5.3.5. apakšpunktā noteikto apakšuzdevumu);
     47.3.8. projekta zinātniskajai grupai ir iepriekšēja pieredze pētījumu veikšanā psihiskās veselības jomā, pētot psihiskos un uzvedības traucējumus un to izplatību dažādās sabiedrības grupās (kritērijs attiecināms uz nolikuma 5.3.5. apakšpunktā noteikto apakšuzdevumu);
     47.3.9. projekta zinātniskā grupa  ir piedalījusies klīnisko algoritmu, klīnisko vadlīniju vai klīnisko ceļu psihiskās veselības jomā sagatavošanā (pieredzi apliecinošus dokumentus, piemēram, rīkojumus, saites uz publikācijām, pievieno projekta pieteikuma J daļā “Citi dokumenti”) (kritērijs attiecināms uz nolikuma 5.3.5. apakšpunktā noteikto apakšuzdevumu);
     47.3.10. projekta zinātniskajai grupai ir iepriekšēja pieredze vides faktoru ietekmes uz veselību pētniecībā un projektos saistībā ar biomonitoringu (kritērijs attiecināms uz nolikuma 5.4.1. apakšpunktā noteikto apakšuzdevumu);
     47.3.11. projekta zinātniskajai grupai ir iepriekšēja pieredze infekcijas slimību epidemioloģijas pētījumos (kritērijs attiecināms uz nolikuma 5.5.1. apakšpunktā noteikto apakšuzdevumu);
     47.3.12. projekta zinātniskā grupa  ir bijusi iesaistīta veselības pratības, veselības izglītības vai veselības paradumu izvērtējumā nacionāla vai starptautiska mēroga projektā (kritērijs attiecināms uz nolikuma 5.6.1. apakšpunktā noteikto apakšuzdevumu).
48. Komisija projekta pieteikumu vērtē:
48.1. piešķirot punktus par katru nolikuma 47.1.– 47.2. apakšpunktā noteiktā nozares kritērija apakškritēriju – visiem projektu pieteikumiem;
48.2. piešķirot punktus par nolikuma 47.3 apakšpunktā noteiktajiem nozares kritērija apakškritērijiem – tiem projektu pieteikumiem, uz kuriem konkrētais apakškritērijs ir attiecināms saskaņā ar nolikuma 47.3. apakšpunktu. 
49. Komisija aprēķina katra projekta pieteikuma nozares kritēriju vērtējumu kopsummu punktos, izmantojot formulu: 
S=(a+b+c+d+e+ …n), kur 
49.1. S – projekta pieteikuma nozares kritēriju kopējais vērtējums; 
49.2. a, b, c, d, e, …n – vērtējums punktos katrā šā nolikuma 47.1.– 47.3. apakšpunkta specifiskajā nozares vērtēšanas apakškritērijā, kas ir attiecināms uz konkrēto projekta pieteikumu. 
50. Kopējais maksimālais iegūstamais punktu skaits nozares kritēriju izvērtējumā ir:
     50.1. projektu pieteikumiem, kas iesniegti par nolikuma 5.1.1. apakšpunktā noteikto apakšuzdevumu – 4,4 punkti;
     50.2. projektu pieteikumiem, kas iesniegti par nolikuma 5.1.2. apakšpunktā noteikto apakšuzdevumu – 4 punkti
     50.3. projektu pieteikumiem, kas iesniegti par nolikuma 5.2.1. apakšpunktā noteikto apakšuzdevumu – 3,6 punkti
     50.4. projektu pieteikumiem, kas iesniegti par nolikuma 5.2.2. apakšpunktā noteikto apakšuzdevumu – 3,6 punkti;
     50.5. projektu pieteikumiem, kas iesniegti par nolikuma 5.3.1. apakšpunktā noteikto apakšuzdevumu – 3,6 punkti;
     50.6. projektu pieteikumiem, kas iesniegti par nolikuma 5.3.2. apakšpunktā noteikto apakšuzdevumu – 3,6 punkti;
     50.7. projektu pieteikumiem, kas iesniegti par nolikuma 5.3.3. apakšpunktā noteikto apakšuzdevumu – 3,6 punkti;
     50.8. projektu pieteikumiem, kas iesniegti par nolikuma 5.3.4. apakšpunktā noteikto apakšuzdevumu – 3,2 punkti;
     50.9. projektu pieteikumiem, kas iesniegti par nolikuma 5.3.5. apakšpunktā noteikto apakšuzdevumu – 4,4 punkti;
     50.10. projektu pieteikumiem, kas iesniegti par nolikuma 5.4.1. apakšpunktā noteikto apakšuzdevumu – 4,0 punkti;
     50.11. projektu pieteikumiem, kas iesniegti par nolikuma 5.5.1. apakšpunktā noteikto apakšuzdevumu – 4,0 punkti;
     50.12. projektu pieteikumiem, kas iesniegti par nolikuma 5.6.1. apakšpunktā noteikto apakšuzdevumu – 3,6 punkti.
51. Saskaņā ar MK noteikumu 33.2. apakšpunktu projekta pieteikumam piešķirtā kopējā punktu summa nozares kritērijos ir ne vairāk kā 30 procenti no kopējās maksimālās piešķirtās punktu summas zinātniskajos kritērijos. Katra projekta pieteikuma kopējo iegūto punktu summu veido zinātniskajā un nozares kritēriju izvērtējumā iegūtie punkti. Komisija saskaņā ar MK noteikumu 34. punktu izveido projektu pieteikumu kopējo sarakstu. 
52. Komisija 5 (piecu) darbadienu laikā pēc nolikuma 51. punktā minētā projektu pieteikumu saraksta un ekspertu rekomendāciju saņemšanas, ievērojot MK noteikumu 33.2. apakšpunktu, par katru projektu pieteikumu sarakstā iekļauto projekta pieteikumu pieņem MK noteikumu 8.3.1. apakšpunktā minēto lēmumu par finansējuma piešķiršanu projekta īstenošanai, ņemot vērā nolikuma 6. punktā noteikto maksimālo projekta finansējumu, vai MK noteikumu 8.3.2. apakšpunktā minēto lēmumu par projektu pieteikumu noraidīšanu. Padome komisijas pieņemtos lēmumus trīs darbdienu laikā nosūta projekta pieteikumu iesniedzējiem.
IX. Projekta līguma noslēgšana un finansēšana
53. Padome 10 (desmit) kalendāro dienu laikā no MK noteikumu 8.3.1. apakšpunktā minētā lēmuma par finansējuma piešķiršanu projekta īstenošanai pieņemšanas dienas noslēdz ar projekta pieteikuma iesniedzēju (turpmāk – projekta īstenotājs) projekta līgumu, izmantojot nolikuma 11. pielikumu “Līgums par valsts pētījumu programmas “Sabiedrības veselība” projekta īstenošanu”. Ja komisija ir pieņēmusi lēmumu par ekspertu rekomendāciju ieviešanas nepieciešamību un pamatotību, Padome rekomendācijas iekļauj, sagatavojot projekta līgumu. Projekta līguma teksts tā slēgšanas procesā var tikt precizēts saskaņā ar projekta un programmas satura specifiku.
[bookmark: _Hlk78716547]54. Projekta izmaksas ir attiecināmas, sākot no dienas, kurā komisija ir pieņēmusi MK noteikumu 8.3.1. apakšpunktā noteikto lēmumu par finansējuma piešķiršanu projekta īstenošanai. Projekta līguma, projekta un nolikuma noteikumu neizpildes gadījumā Padome pieprasa projekta īstenotājam pilnībā vai daļēji atmaksāt projektam piešķirto finansējumu saskaņā ar projekta līguma noteikumiem.
55. Avansa maksājumu projektam, nepārsniedzot 30 procentus no projektam piešķirtā kopējā finansējuma, paredz projekta līgumā. Ja projekta īstenotājam ir nepieciešams pagarināt projekta īstenošanas termiņu, tas vismaz trīs mēnešus pirms projekta termiņa beigām iesniedz Padomei argumentētu iesniegumu par pagarinājuma nepieciešamību un projekta līguma 6. pielikumu “Rezultātu nostiprināšanas plāns”. Projekta īstenošanas termiņu, pamatojoties uz MK noteikumu 39. punktu, var pagarināt līdz vienam gadam bez papildu finansējuma piešķiršanas, ja tas nepieciešams rezultātu nostiprināšanai un publiskošanai.
56. Ja projektam ir piesaistīts projekta sadarbības partneris(-i), projekta īstenotājs slēdz sadarbības līgumu ar sadarbības partneri(-iem), kurā paredz finanšu nosacījumus, strīdu risināšanas un konfidenciālas informācijas neizpaušanas kārtību, noteikumus par šā līguma spēkā stāšanos, darbības laiku, tā izbeigšanu, detalizētu sadarbības plānu un budžetu, ņemot vērā projekta pieteikumā minēto, kā arī noteikumus par intelektuālā īpašuma tiesībām. Sadarbības līgumu projekta īstenotājs iesniedz Padomei divu nedēļu laikā no projekta līguma abpusējas parakstīšanas dienas. Projekta īstenotājs ir atbildīgs par projekta sadarbības partneriem paredzētā projekta avansa maksājuma daļas un noslēguma maksājuma daļas pārskaitīšanu sadarbības līgumos paredzētajos termiņos un kārtībā.
X. Projekta vidusposma un projekta noslēguma zinātniskā pārskata iesniegšana un izvērtēšana
57. Projekta īstenotājs, izmantojot informācijas sistēmu, iesniedz Padomei projekta vidusposma zinātnisko pārskatu viena mēneša laikā no dienas, kad ir pagājusi puse no projekta īstenošanas termiņa, un projekta noslēguma zinātnisko pārskatu – viena mēneša laikā pēc projekta īstenošanas termiņa beigu datuma, kas noteikts projekta līgumā. Ja, ņemot vērā nolikuma 55. punktā noteikto, projekta īstenošanas laiks ir pagarināts, projekta īstenotājs projekta noslēguma zinātnisko pārskatu iesniedz viena mēneša laikā pēc projekta pagarinājuma termiņa beigām informācijas sistēmā. 
58. Padome nodrošina ekspertu, kuri atbilst MK noteikumu 23. un 24. punktā noteiktajām prasībām, piesaisti projekta vidusposma zinātniskā pārskata un projekta noslēguma zinātniskā pārskata zinātniskajai izvērtēšanai MK noteikumu 46. punktā noteiktajā kārtībā.
59. Padome:
[bookmark: _Hlk78746608]59.1. nodrošina, ka projekta vidusposma zinātnisko pārskatu vai projekta noslēguma zinātnisko pārskatu divu mēnešu laikā no to iesniegšanas informācijas sistēmā MK noteikumu 46. punktā noteiktajā kārtībā izvērtē vismaz divi eksperti, aizpildot nolikuma 12. pielikumu “Projekta vidusposma/noslēguma zinātniskā pārskata individuālā/konsolidētā vērtējuma veidlapa” saskaņā ar ekspertīzes veikšanas metodiku. Ja eksperti nevar vienoties par projekta vidusposma zinātniskā pārskata vai projekta noslēguma zinātniskā pārskata konsolidēto vērtējumu, Padome piesaista vēl vienu ekspertu, kurš izvērtē projekta vidusposma zinātnisko pārskatu vai projekta noslēguma zinātnisko pārskatu un, ņemot vērā iepriekš piesaistīto ekspertu iesniegtos projekta vidusposma zinātniskā pārskata un projekta noslēguma zinātniskā pārskata individuālos vērtējumus, sagatavo un iesniedz informācijas sistēmā projekta vidusposma zinātniskā pārskata un/vai projekta noslēguma zinātniskā pārskata konsolidēto vērtējumu, pirms tam to saskaņojot ar pārējiem ekspertiem, kuri snieguši projekta vidusposma zinātniskā pārskata un projekta noslēguma zinātniskā pārskata individuālos vērtējumus;
59.2. apkopo projekta vidusposma zinātniskā pārskata vai projekta noslēguma zinātniskā pārskata ekspertu konsolidētajā vērtējumā iekļautās rekomendācijas un iesniedz izskatīšanai komisijai, kura saskaņā ar tās kompetenci lemj par minēto rekomendāciju ieviešanas nepieciešamību un pamatotību attiecīgā projekta izpildē, uzdodot Padomei veikt attiecīgus grozījumus projekta līgumā, ja tas ir nepieciešams.
XI. Padomes vidusposma un gala ziņojums par programmas īstenošanu
	60. Padome, ievērojot MK noteikumu 7.6. apakšpunktu un 50. punktu, sagatavo Padomes vidusposma un gala ziņojumu par programmas īstenošanu (turpmāk – Padomes ziņojums) četru mēnešu laikā no projekta vidusposma zinātniskā pārskata un projekta noslēguma zinātniskā pārskata izvērtēšanas noslēguma dienas. 
	61. Padomes ziņojuma saturu veido:
61.1. statistika par finansēto projektu (iesaistītie cilvēkresursi, aizstāvētie maģistra/doktora darbi);
61.2. MK rīkojumā noteiktie un sasniegtie rezultāti un to apraksts saskaņā ar programmas mērķi un uzdevumiem; 
61.3. zinātniskās sadarbības apraksts (piemēram, starptautiskā līmenī, konsorciji, plānotie pieteikumi Eiropas Savienības starptautiskajās pētniecības un inovāciju programmās, tai skaitā Apvārsnis Eiropa);
61.4. projekta rezultātu sociālekonomiskā ietekme (vidusposmā īstenotie pasākumi, noslēgumā konkrētie īstenotie pasākumi saskaņā ar programmas kopīgajiem (horizontālajiem) uzdevumiem);
	61.5. informācija par projekta rezultātu publicēšanu atvērtajā piekļuvē, kā arī pētniecības datu deponēšanai piemērotos repozitorijos (pielietojot FAIR – Findable, Accessible, Interoperable, Reusable[footnoteRef:2] principus); [2:  Atrodami, pieejami, sadarbspējīgi, atkārtoti lietojami.] 

61.6. cita informācija saskaņā ar komisijas lēmumiem.
XII. Informācijas un publicitātes prasības
62. Projekta īstenotājs apņemas publicēt projekta informāciju (tajā skaitā par projekta īstenošanu, zinātnisko grupu, aktivitātēm un sasniegtajiem rezultātiem) projekta īstenotāja tīmekļvietnē un nodrošināt šīs informācijas regulāru (vismaz reizi ceturksnī) aktualizēšanu projekta īstenošanas laikā, uzturēšanu un papildināšanu saskaņā ar sasniegtajiem projekta rezultātiem vismaz piecus gadus no dienas, kad ir parakstīts MK noteikumu 59.1.2. apakšpunktā noteiktais projekta izpildes pieņemšanas un nodošanas akts, kas ir projekta līguma pielikums. 
63. Projekta īstenotājs projekta līgumā noteiktajā kārtībā un termiņos nodrošina:
63.1. informācijas sniegšanu Veselības ministrijai par rīcībpolitikas ieteikumiem; 
63.2. informācijas sniegšanu citām nozaru ministrijām par priekšlikumiem rīcībpolitikas veidošanai; 
63.3. ciešu sadarbību ar nozares ministrijām projekta rezultātu komunikācijā un izplatīšanā; 
63.4. informācijas sniegšanu Padomei, kura īsteno komunikācijas un sabiedrības informēšanas aktivitātes par konkursa ietvaros finansētā projekta īstenošanu. Padome minēto informāciju apkopo un nodrošina tās pieejamību sabiedrībai. Projekta īstenotājs sadarbojas ar Padomi un piedalās Padomes organizētajos sabiedrības informēšanas un komunikācijas pasākumos, tajā skaitā materiāla par projekta izstrādi satura veidošanā un kopējos semināros par projekta īstenošanas gaitu.
64. Projekta atpazīstamības veicināšanai projekta īstenotājs par pamatu izmanto valsts pētījumu programmām izveidoto vienoto grafisko identitāti[footnoteRef:3], kā arī papildus var izveidot projekta vizuālās identitātes zīmi, kas raksturo projektu un ietver tā nosaukuma abreviatūru, kura vienlaikus ir saskanīga ar valsts pētījumu programmu vienoto grafisko identitāti. Ja tiek izmantota izveidotā projekta vizuālās identitātes zīme, tā tiek lietota tikai kopā ar valsts pētījumu programmu vienoto grafisko identitāti (jeb programmas logo). [3:  https://www.lzp.gov.lv/lv/media/105/download?attachment (pārējie materiāli lapas ievaddaļā –https://www.lzp.gov.lv/lv/valsts-petijumu-programma-vpp )
] 

65. Projekta īstenotājs un projekta sadarbības partneri (ja attiecināms), veicot sabiedrības informēšanas pasākumus, publicējot zinātniskos rakstus un publiskojot citus projekta rezultātus, piedaloties konferencēs vai citādi prezentējot projekta rezultātus un aktivitātes, atsaucas uz programmas nosaukumu, finansējuma avotu un attiecīgā projekta numuru vai lieto projekta vizuālās identitātes zīmi saskaņā ar nolikuma 64. punkta nosacījumiem. “Vadlīnijas FLPP un VPP projektu ietvaros īstenotajām publicēšanās aktivitātēm” (apstiprinātas ar Padomes 2021. gada 14. aprīļa rīkojumu Nr. 13) ir pieejamas šeit: https://www.lzp.gov.lv/lv/media/25/download?attachment.
XIII. Noslēguma jautājumi
66. Jautājumus par projekta pieteikuma sagatavošanu un iesniegšanu projekta pieteikuma iesniedzējs var uzdot ne vēlāk kā divas darbdienas līdz projekta pieteikuma iesniegšanas termiņa beigām, nosūtot tos uz elektroniskā pasta adresi: vpp@lzp.gov.lv. Atbildes uz projekta pieteikuma iesniedzēja iesūtītajiem jautājumiem Padome nosūta elektroniski, biežāk uzdotos jautājumus un atbildes publicējot Padomes tīmekļvietnē www.lzp.gov.lv. Uz minēto elektroniskā pasta adresi var nosūtīt arī citus jautājumus par programmas īstenošanu.
67. Informāciju par komisijas apstiprināto projekta pieteikumu publicē tīmekļvietnēs: www.izm.gov.lv un www.lzp.gov.lv.


Saskaņots ar Izglītības un zinātnes ministriju.

Pielikumi
1. pielikums “Projekta pieteikums”;
2. pielikums “Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika”;
3. pielikums “Metodika projekta pieteikuma atbilstības izvērtēšanai administratīvās atbilstības kritērijiem”;
4. pielikums “Administratīvās atbilstības kritēriju vērtēšanas veidlapa”; 
5. pielikums “Apliecinājums par interešu konflikta neesamību un konfidencialitātes ievērošanu”; 
6. pielikums “Pakalpojumu Līgums par zinātnisko izvērtēšanu”;
7. pielikums “Ekspertīzes veikšanas metodika (projekta pieteikumam, projekta vidusposma/noslēguma zinātniskajam pārskatam)”; 
8. pielikums “Projekta pieteikuma ekspertīzes individuālā/ekspertīzes konsolidētā vērtējuma veidlapa”;
9. pielikums “Metodika projekta pieteikuma atbilstības izvērtēšanai pēc nozares specifiskajiem kritērijiem”;
10. pielikums “Individuālā/kopējā nozares specifisko vērtēšanas kritēriju veidlapa”;
11.pielikums “Līgums par valsts pētījumu programmas “Sabiedrības veselība” projekta īstenošanu”;
11.1. pielikums “Projekta pieteikums”; 
11.2. pielikums “Finansējuma sadalījums projekta īstenošanas 24 mēnešu periodam”;
11.3. pielikums “Rekomendācijas projekta īstenošanai”;
11.4. pielikums “Projekta rezultātu vērtības aprēķins procentos no projekta kopējām izmaksām”;
11.5. pielikums “Pieņemšanas un nodošanas akts par valsts pētījumu programmas “Sabiedrības veselība” projekta īstenošanu”;
11.6. pielikums “Rezultātu nostiprināšanas plāns”;
11.7. pielikums “Finanšu pārskats par 20__. gada valsts pētījumu programmas projekta īstenošanu”;
11.8. pielikums “Valsts pētījumu programmas projekta izmaiņas līgumsummas kalkulācijā (līdz 30%)”;
11.9. pielikums “Valsts pētījumu programmas projekta izmaiņas zinātniskajā grupā (pārsniedzot 20%)”;
11.10. pielikums “Valsts pētījumu programmas projekta izmaiņas zinātniskajā grupā” (projekta vadītājs/galvenie izpildītāji); 
11.11. pielikums  “Projekta vidusposma/noslēguma zinātniskā pārskata veidlapa”;
11.12. pielikums “Rezultātu saraksts”;
11.13. pielikums “Saturiskais pārskats”; 
11.14. pielikums “Zinātniskās grupas saraksts”;
12. pielikums “Projekta vidusposma/noslēguma zinātniskā pārskata individuālā/konsolidētā vērtējuma veidlapa”.

